Registra't en la nova Intranet de l'Espai Jove (usuario.espaijove.alcasser.es)
dj., 05/09/2024 - 12:00

Amb la finalitat de millorar el procés d'inscripció necessari per a la participació en els serveis oferits per ESPAI JOVE,  des de la Regidoria de Joventut s'ha sol·licitat als més de 300 joves registrats que actualitzen les seues dades d'usuari emplenant aquest formulari web de la nova Intranet d'Alcàsser i adjuntant els documents necessaris (Declaració Responsable signada digitalment, DNI/NIE i Targeta SIP/Assegurança privada):

https://usuario.espaijove.alcasser.es 

Destaquem la importància d'aquesta actualització de dades ja que serà requisit indispensable per a la participació en les activitats promogudes des d'ESPAI JOVE. En el cas de nous usuaris/as també hauran d'emplenar aquest formulari per a obtindre el CARNET D'USUARI.

Mitjançant la nova Intranet de ESPAI JOVE es permetrà:

\- Accedir a informació exclusiva: circulars, enquestes, etc.

\- Agilitzar la inscripció i autorització de participació en activitats i programes.

\- Modificar les dades i documents personals de manera còmoda (DNI, Targeta SIP o assegurança privada, Fitxa sanitària, Declaració Responsable i Autorització a menors signada amb certificat digital).

\- Minimitzar els requeriments de documentació (simplificació administrativa).

\- Eliminar l'ús de paper i realització de gestions 24x7 de manera remota.

Per a aquelles persones que no disposen de Certificat Digital, des de ESPAI JOVE podran sol·licitar un, i per a aquelles persones que per circumstàncies no puguen o no sàpien signar documents PDF amb certificat digital (Declaració Responsable, Autoritzacions, etc.), l'Ajuntament realitza uns tallers de Transformació Digital de manera presencial, online i amb accés als vídeos dels últims tallers mitjançant https://tdigital.alcasser.es.